**Projektu iesniegumu vērtēšanas kritēriji**

|  |  |  |
| --- | --- | --- |
| Darbības programmas nosaukums |  |  Izaugsme un nodarbinātība  |
| Prioritārā virziena numurs un nosaukums | **13.1.** | Palīdzēt veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai |
| Specifiskā atbalsta mērķa numurs un nosaukums | 13.1.3. | Atveseļošanas pasākumi vides un reģionālās attīstības jomā |
| Specifiskā atbalsta mērķa pasākuma numurs un nosaukums | 13.1.3.1. | Energoefektivitātes paaugstināšana pašvaldību infrastruktūrā ekonomiskās situācijas uzlabošanai[[1]](#footnote-2) |
| Projektu atlases veids |  | Atklāta projektu iesniegumu atlase |
| Atbildīgā iestāde |  | Vides aizsardzības un reģionālās attīstības ministrija |

**1.VIENOTIE KRITĒRIJI**

| **Kritērijs** | **Kritērija ietekme uz lēmuma pieņemšanu****(P)** |
| --- | --- |
| 1.1. Projekta iesniedzējs atbilst Ministru kabineta (turpmāk – MK) noteikumos par specifiskā atbalsta mērķa īstenošanu projekta iesniedzējam izvirzītajām prasībām. | P |
| 1.2. Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai.  | P |
| 1.3. Projekta iesniedzējam Latvijas Republikā nav nodokļu parādu, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. | P |
| 1.4. Projekta iesniegums ir iesniegts Kohēzijas politikas fondu vadības informācijas sistēmā 2014.–2020.gadam. | P |
| 1.5. Projekta iesnieguma veidlapa ir pilnībā aizpildīta latviešu valodā atbilstoši MK noteikumos par ES fondu ieviešanas vadību noteiktajām prasībām, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | P |
| 1.6. Projekta iesnieguma finanšu aprēķins ir izstrādāts aritmētiski precīzi, finanšu dati ir norādīti *euro* un ir atbilstošs MK noteikumu par specifiskā atbalsta mērķa īstenošanu un projekta iesnieguma veidlapas prasībām, kas noteiktas Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 1.pielikumā. Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa īstenošanu projektam noteiktajam ES fonda finansējuma apmēram, t.sk. nosacījumam, ka vienas pašvaldības iesniegto*[[2]](#footnote-3)* projektu kopējais Eiropas Reģionālās attīstības fonda finansējums nepārsniedz 5 000 000 *euro[[3]](#footnote-4)*. | P |
| * 1. Projekta iesniegumā norādītā ES fonda atbalsta intensitāte nepārsniedz MK noteikumos par specifiskā atbalsta mērķa īstenošanu vai tā kārtai noteikto ES fonda maksimālo atbalsta intensitāti.
 | P |
| * 1. Projekta iesniegumā iekļautās kopējās izmaksas (kopējās projekta attiecināmās izmaksas, kopējās projekta neattiecināmās izmaksas un kopējās projekta izmaksas), plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa īstenošanu noteiktajām, t.sk. nepārsniedz noteikto izmaksu pozīciju apjomus un:
		1. ir saistītas ar projekta īstenošanu;
		2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai);
		3. nodrošina projektā izvirzītā mērķa un rādītāju sasniegšanu.
 | P |
| * 1. Projekta īstenošanas termiņi atbilst MK noteikumos par specifiskā atbalsta mērķa īstenošanu noteiktajam projekta īstenošanas periodam.
 | P |
| * 1. Projekta mērķis atbilst MK noteikumos par specifiskā atbalsta mērķa īstenošanu noteiktajam mērķim un sagaidāmie rezultāti un uzraudzības rādītāji ir precīzi definēti, pamatoti un izmērāmi un tie sekmē MK noteikumos par specifiskā atbalsta mērķa īstenošanu noteikto rādītāju sasniegšanu.
 | P |
| * 1. Projekta iesniegumā plānotās projekta darbības:
		1. atbilst MK noteikumos par specifiskā atbalsta mērķa īstenošanu noteiktajam un paredz saikni ar attiecīgajām atbalstāmajām darbībām;
		2. ir precīzi definētas un pamatotas, un tās risina projektā definētās problēmas.
 | P |
| * 1. Projekta iesniegumā plānotie publicitātes un informācijas izplatīšanas pasākumi atbilst Ministru kabineta 2015.gada 17.februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” un Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 noteiktajam.
 | P |
| * 1. Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi.
 | P |

**2.VIENOTIE IZVĒLES KRITĒRIJI**

| **Kritērijs** | **Kritērija ietekme uz lēmuma pieņemšanu (P; N/A)** |
| --- | --- |
| * 1. Projekta iesniegumā norādītā mērķa grupa atbilst MK noteikumos par specifiskā atbalsta mērķa īstenošanu noteiktajam.
 | P |
| * 1. Projekta iesniedzējs apņemas nodrošināt sasniegto rezultātu uzturēšanu un nodrošināt līdzekļus rezultātu uzturēšanai pēc projekta īstenošanas pabeigšanas atbilstoši MK noteikumos par specifiskā atbalsta mērķa īstenošanu noteiktajiem termiņiem.
 | P |

**3.SPECIFISKIE ATBILSTĪBAS KRITĒRIJI**

| **Kritērijs** | **Kritērija ietekme uz lēmuma pieņemšanu (P**; **N/A)** |
| --- | --- |
| * 1. Projekts paredz ieguldījumus pašvaldības ēkas vai kopējas ēku grupas energoefektivitātes paaugstināšanā.
 | P; N/A[[4]](#footnote-5) |
| * 1. Projekts paredz ieguldījumus ūdenssaimniecības sabiedrisko pakalpojumu tehnoloģisko procesu energoefektivitātes paaugstināšanā.
 | P; N/A[[5]](#footnote-6) |
| * 1. Ieguldītais Eiropas Reģionālās attīstības fonda finansējums uz vienu ietaupīto primārās enerģijas kilovatstundu gadā ēkās nav lielāks par 4 *euro*.
 | P; N/A[[6]](#footnote-7) |
| * 1. Ieguldītais Eiropas Reģionālās attīstības fonda finansējums uz vienu ietaupīto ogļskābās gāzes emisijas ekvivalenta tonnu gadā nav lielāks par 15 848 *euro*.
 | P; N/A[[7]](#footnote-8) |
| * 1. Visām projekta ietvaros plānotajām būvniecības darbībām ir veikta būvvaldes atzīme par projektēšanas nosacījumu izpildi būvatļaujā vai apliecinājuma kartē, vai paskaidrojuma rakstā, vai ir iesniegta būvvaldes izziņa, kas liecina, ka būvdarbiem būvatļauja, paskaidrojuma raksts vai apliecinājuma karte nav nepieciešama.
 | P |
| * 1. Pašvaldībai, kuras teritorijā īsteno projektu, ir apstiprināta pašvaldības vai novada attiecīgās teritoriālā iedalījuma vienības attīstības programma, projekts ir pamatots attīstības programmā un atspoguļots investīciju plānā.
 | P |
| * 1. Projekta iesniegumā plānotās darbības nepārklājas ar darbībām, kas paredzētas darbības programmas „Izaugsme un nodarbinātība” citu specifisko atbalsta mērķu vai citu ārvalstu finanšu palīdzības instrumentu aktivitāšu ietvaros, vai citu atbalsta programmu vai individuālā atbalsta projektu ietvaros, kas finansēti no publiskajiem līdzekļiem.
 | P |
| * 1. Projekta iesniegums atbilst valsts atbalsta nosacījumiem atbilstoši MK noteikumos par specifiskā atbalsta mērķa īstenošanu noteiktajam (ja attiecināms).
 | P; **N/A**[[8]](#footnote-9) |

**4.KVALITĀTES KRITĒRIJI**

|  | **Kritērijs** | **Vērtēšanas sistēma** |
| --- | --- | --- |
| 4.1. | **Projekta efektivitāte**Plānotā Eiropas Reģionālās attīstības fonda finansējuma uz vienu ietaupīto primārās enerģijas kilovatstundu gadā attiecības (koeficienta) un plānotā Eiropas Reģionālās attīstības fonda finansējuma uz vienu ietaupīto ogļskābās gāzes emisijas ekvivalenta tonnu gadā attiecības (koeficienta) summa atbilstoši šādam aprēķinam:$$K\_{1}=\frac{4}{({F}/{E})}+\frac{15848}{({F}/{G})}+R$$kur:K1 – projekta efektivitātes koeficients;F – plānotais Eiropas Reģionālās attīstības fonda finansējums;E – plānotais ikgadējais primārās enerģijas[[9]](#footnote-10) samazinājums ēkās (kWh/gadā)[[10]](#footnote-11).G – plānotais ikgadējais siltumnīcefekta gāzu emisiju[[11]](#footnote-12) samazinājums (ogļskābo gāzu ekvivalenta tonnas / gadā).R – atjaunojamo energoresursu rādītājs, kur R=Rsilt + Rsol. Rsilt=1, ja projektā plānota pāreja no fosilajiem energoresursiem uz AER siltumenerģijas nodrošināšanai, ieskaitot tehnoloģijas, kas patērē elektroenerģiju siltumapgādes nodrošināšanai; Rsol=1, ja projektā plānota no atjaunojamiem energoresursiem ražotās elektroenerģijas vai siltumenerģijas papildjauda ≥20 kW. R=0; Rsilt=0 un Rsol=0, ja projektā nav plānota fosilo energoresursu aizstāšana ar AER un AER ražotā papildjauda ir mazāka par 20kW.  | Priekšroku dod projektam ar koeficientu lielāko summu.Kk = K1 + K2 + K3 + K4,kur:Kk – kopējais koeficients;K1 – projekta efektivitātes koeficients;K2 – projekta gatavības koeficients;K3 – projekta ietekmes uz horizontālo principu „Vienlīdzīgas iespējas” koeficients;K4 – projekta ietekmes uz horizontālo principu „Ilgtspējīga attīstība” koeficientsProjektu iesniegumu vērtēšanas rezultātā tiek veidoti divi atsevišķi projektu saraksti, kuros iesniegtie projekti saranžēti no efektīvākā (ar lielāko kopējā koeficienta vērtību) līdz vismazāk efektīvajam (ar mazāko kopējā koeficienta vērtību) projektam:1. Projekti, kuros plānoti ieguldījumi atbilstoši MK noteikumu 15.5.1. apakšpunktam pašvaldību sabiedrisko ēku energoefektivitātes paaugstināšanai,
2. Projekti, kuros plānoti ieguldījumi atbilstoši MK noteikumu 15.5.2. apakšpunktam pašvaldību sniegto ūdenssaimniecības sabiedrisko pakalpojumu tehnoloģisko procesu energoefektivitātes paaugstināšanai.
 |
| 4.2. | **Projekta gatavība**Projekta gatavības koeficientam (K2) piešķir vērtību 0,5, ja visām projekta ietvaros plānotajām būvniecības darbībām ir veikta būvvaldes atzīme par projektēšanas nosacījumu izpildi būvatļaujā vai apliecinājuma kartē, vai paskaidrojuma rakstā, vai ir iesniegta būvvaldes izziņa, kas liecina, ka būvdarbiem būvatļauja, paskaidrojuma raksts vai apliecinājuma karte nav nepieciešama, un par visām būvniecības darbībām ir izsludināta iepirkuma procedūra. |
| 4.3. | **Projekta ietekme uz horizontālo principu „Vienlīdzīgas iespējas”**Projekta ietekmes uz horizontālo principu „Vienlīdzīgas iespējas” koeficientam (K3) piešķir vērtību (X):K3 = X,kur:K3 – projekta ietekmes uz horizontālo principu „Vienlīdzīgas iespējas” koeficients;X – 0,2, ja projektā ir iekļautas specifiskas darbības vienlīdzīgu iespēju un vides un informācijas piekļūstamības nodrošināšanai papildu būvnormatīvos noteiktajam, vai 0, ja projektā nav iekļautas specifiskas darbības vienlīdzīgu iespēju un vides un informācijas piekļūstamības nodrošināšanai papildu būvnormatīvos noteiktajam. |
| 4.4. | **Projekta ietekme uz horizontālo principu „Ilgtspējīga attīstība”**Projekta ietekmes uz horizontālo principu „Ilgtspējīga attīstība” koeficientam (K4) piešķir vērtību (Y):K4 = Y,kur:K4 – projekta ietekmes uz horizontālo principu „Ilgtspējīga attīstība” koeficients;Y – 0,2, ja vismaz vienā no projekta ietvaros īstenojamiem publiskajiem iepirkumiem plānots izmantot vai ir izmantoti zaļā publiskā iepirkuma principi, vai 0, ja nevienā no projekta ietvaros īstenojamiem publiskajiem iepirkumiem nav plānots izmantot un nav izmantoti zaļā publiskā iepirkuma principi. |

1. Kritēriji tiek piemēroti arī to projektu iesniegumu izvērtēšanā, kuri iesniegti finansēšanai no Eiropas Savienības fondu darbības programmas “Izaugsme un nodarbinātība” 4.2.2. specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” (turpmāk – 4.2.2. SAM) 1., 2., 3. un 4. atlases kārtā neizmantotā ERAF finansējuma vai finansējuma, kas atbrīvojies minēto atlases kārtu projektu īstenošanas rezultātā, ja 4.2.2. SAM ERAF finansējuma atlikuma izmantošanu papildu projektiem kopā ar 13.1.3.1.pasākuma finansējuma izmantošanu (jaunai atlasei) paredz Ministru kabineta noteikumi par attiecīgā specifiskā atbalsta mērķa vai pasākuma īstenošanu. [↑](#footnote-ref-2)
2. Nosacījums attiecas gan uz pašvaldībām, gan to kapitālsabiedrībām un to publiski privātajām kapitālsabiedrībām atbilstoši MK noteikumu Nr. 152 22.2 punktam. Gadījumā, ja publiski privātās kapitālsabiedrības kapitāla daļas vai balsstiesīgās akcijas pieder vairākām pašvaldībām, tad tās piederība šo nosacījumu izpratnē attiecināma uz pašvaldību, kurai pieder visvairāk kapitāla daļu vai balsstiesīgo akciju. [↑](#footnote-ref-3)
3. Gadījumā, ja no vienas pašvaldības iesniegto projektu iesniegumu kopējais Eiropas Reģionālās attīstības fonda finansējums pārsniedz 5 000 000 *euro*, pašvaldībai tiek dota Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 25.panta ceturtajā daļā paredzētā iespēja nodrošināt atbilstību šim kritērijam (samazināt ERAF finansējumu vai atsaukt kādu no projektu iesniegumiem). Ja lēmumā noteiktais nosacījums nodrošināt atbilstību šim kritērijam netiek izpildīts vai netiek izpildīts lēmumā noteiktajā termiņā, tad par noraidītu tiek uzskatīts tas projekta iesniegums (vai vairāki projektu iesniegumi), kas saņēmis (vai saņēmuši) mazāko koeficientu vērtējumu kvalitātes kritērijos. [↑](#footnote-ref-4)
4. Nav attiecināms, ja projektā iekļautās darbības atbilst MK noteikumu 15.5.2. apakšpunktā plānotajiem ieguldījumiem. [↑](#footnote-ref-5)
5. Nav attiecināms, ja projektā iekļautās darbības atbilst MK noteikumu 15.5.1. apakšpunktā plānotajiem ieguldījumiem. [↑](#footnote-ref-6)
6. Nav attiecināms, ja projektā iekļautās darbības atbilst MK noteikumu 15.5.2. apakšpunktā plānotajiem ieguldījumiem. [↑](#footnote-ref-7)
7. Nav attiecināms, ja projektā iekļautās darbības atbilst MK noteikumu 15.5.1. apakšpunktā plānotajiem ieguldījumiem. [↑](#footnote-ref-8)
8. Nav attiecināms, ja projektā atbalstāmajā infrastruktūrā netiek veikta saimnieciskā darbība. [↑](#footnote-ref-9)
9. Aprēķinos izmantojami 2021. gada 8. aprīļa Ministru kabineta noteikumu Nr. 222 “Ēku energoefektivitātes aprēķina metodes un ēku energosertifikācijas noteikumi” (turpmāk – MK noteikumi Nr. 222) 6.pielikumā noteiktie kopējās primārās enerģijas faktori (*f*Ptot). [↑](#footnote-ref-10)
10. Nav attiecināms, ja projektā iekļautās darbības atbilst MK noteikumu 15.5.2. apakšpunktā plānotajiem ieguldījumiem (“E” netiek rēķināts, līdz ar to 4/(F/E)=0). [↑](#footnote-ref-11)
11. Aprēķinos izmantojami MK noteikumu Nr. 222 6.pielikumā noteiktie oglekļa dioksīda emisijas faktori. Projekta efektivitātes rādītāja daļa ( $\frac{15848}{({F}/{G})}$ ) aprēķināma arī, ja projektā iekļautās darbības atbilst MK noteikumu 15.5.1. apakšpunktā plānotajiem ieguldījumiem. [↑](#footnote-ref-12)